**Chicago Bulls** on chicagolainen National Basketball Associationissa (NBA) pelaava koripalloseura. Bulls perustettiin vuonna 1966, ja se pelaa itäisen konferenssin keskisessä divisioonassa. Bulls pelaa kotiottelunsa United Centerissä.

Bullsin suurin menestyskausi ajoittuu 1990-luvulle, jolloin seura nosti NBA:n suosiota maailmanlaajuisesti. Kyseinen ajanjakso tunnetaan yhtenä NBA:n historian suurimmista dynastioista: Bulls voitti vuosien 1991–1998 välillä kuusi mestaruutta kahdessa kolmen peräkkäisen mestaruuden jaksossa. Kaikkia mestaruuksia olivat voittamassa Hall of Fame -jäsenet Michael Jordan, Scottie Pippen ja valmentaja Phil Jackson. Bulls on ainoa useamman NBA-mestaruuden voittanut seura joka ei ole hävinnyt finaalisarjassa kertaakaan.

Bulls voitti kaudella 1995–1996 72 runkosarjaottelua, mikä oli NBA:n ennätys, kunnes Golden State Warriors voitti yhden ottelun enemmän 20 vuotta myöhemmin. Bulls oli NBA-historian ensimmäinen yli 70 runkosarjavoittoa ottanut seura ja ainoa Warriorsin ennätykseen asti. Useat asiantuntijat ja analyytikot pitävät kauden 1995–1996 Bullsia yhtenä NBA:n historian parhaista joukkueista.

Michael Jordan ja Derrick Rose ovat kumpikin voittaneet Bulls-pelaajina NBA:n arvokkaimman pelaajan palkinnon, Jordan viidesti ja Rose kerran.

Bullsilla on ollut erityinen kilpailuasetelma Detroit Pistonsin, New York Knicksin ja Miami Heatin kanssa. Bulls–Pistons-kilpailuasetelma sai huomattavaa mediahuomiota 1980- ja 1990-lukujen taitteessa.

Historia
--------

Bullsin joukkue kaudella 1969–1970.
Chicago Bullsin perusti Dick Klein vuonna 1966 ja joukkue osallistui ensimmäiseen kauteensa NBA:ssa 1966–1967. Joukkueen valmentajana toimi Johnny Kerr ja nimekkäimpinä pelaajina olivat Guy Rodgers ja Bob Boozer. Runkosarjan päätteeksi Bulls eteni pudotuspeleihin heti ensimmäisellä kaudellaan. Pudotuspeleissä he kuitenkin hävisivät ensimmäisellä kierroksella St. Louis Hawksille voitoin 3–0. Kauden päätteeksi Bullsin valmentaja Kerr palkittiin vuoden valmentajaksi. Kolmannella kaudella Bullsin menestys jäi hieman heikommaksi, kun joukkue jäi juuri pudotuspelien ulkopuolelle. Kauden puolen välin jälkeen kannattajien kiinnostus laski ja yleisömäärä oli vain 891.  Lisäksi osa otteluista pelattiin Kansas Cityssä. Klein jätti toimitusjohtajan paikan ja palkkasi 76ersin liiketoiminnanjohtajan Pat Williamsin uudeksi toimitusjohtajaksi vuonna 1969. Williams uudisti Bullsin kokoonpanoa tuotuaan joukkueeseen Chet Walkerin ja loi joukkueelle maskotin Benny the Bull. Williamsin ja uuden päävalmentajan Dick Mottan myötä Bulls eteni pudotuspeleihin neljä kautta peräkkäin ja heidän yleisömäärä kasvoi yli kymmeneen tuhanteen.

### 1970-luku ja lopun romahdus

Bulls oli kaudella 1970–1971 lähellä jo päästä pudotuspelin ensimmäiseltä kierrokselta jatkoon, kun se hävisi Los Angeles Lakersille otteluvoitoin 4–3. Kauden päätteeksi valmentaja Motta palkittiin kauden parhaana valmentajana. Sama toistui myös kauden 1972–1973 pudotuspeleissä, jossa Bulls kohtasi jälleen Lakersin.Williams jätti toimitusjohtajan paikkansa ja siirtyi Atlantaan vuonna 1973. Valmentaja Motta otti nyt valmennuksen lisäksi vastuun myös toimitusjohtajan tehtävistä. Bullsin menestys jatkui hieman paremmin kaudella 1973–1974, kun joukkue sijoittui läntisessä konferenssissa toiseksi. Bulls eteni Norm Van Lierin, Jerry Sloanin ja Bob Loven johdolla myös ensimmäistä kertaa jatkoon ensimmäiseltä kierrokselta voitettuaan Detroit Pistonsin otteluvoitoin 4–3. Bullsin matka kuitenkin päättyi toisella kierroksella konferenssien finaaleihin, jossa se hävisi Milwaukee Bucksille suoraan 4–0. Bulls toisti edellisen kauden tuloksen kaudella 1974–1975, jossa se tällä kertaa hävisi pudotuspeleissä Golden Satelle.

Valmentaja Dick Mottan aikakausi tuli kuitenkin päätökseen kaudella 1975–1976, kun Bulls jäi runkosarjassa läntisessä konferenssissa viimeiseksi voitettuaan vain 24 ottelua 82:sta. Kauden jälkeen Mottan tilalle palkattiin Ed Badger. Hänen johdollaan Bulls eteni avauskaudellaan pudotuspeleihin, jossa se kuitenkin hävisi jo ensimmäisellä kierroksella. Toisella kaudella Bulls jäi pudotuspelien ulkopuolelle ja Badgerin pesti päättyi kyseiseen kauteen. Sittemmin Bullsia kävivät valmentamassa Larry Costello ja Scotty Robertson vuosien 1978–1979 välisenä aikana, mutta Bulls ei selvinnyt pudotuspeleihin.

### 1980-luku

Pelaajauransa vuonna 1976 lopettanut Jerry Sloan nousi Bullsin päävalmentajaksi kaudella 1979–1980, oltuaan edelliskauden apuvalmentajana. Sloanin johdolla Bulls menestyi jo paremmin kaudella 1980–1981. Dallas Mavericksin liityttyä NBA:han, neljä joukkuetta vaihtoi konferenssia. Tämän myötä Bulls siirtyi itäiseen konferenssiin. Artis Gilmoren johdolla Bulls selvisi pudotuspeleihin, jossa se eteni välieriin pudotettuaan ensin New York Knicksin otteluvoitoin 2–0. Bulls kuitenkin hävisi Boston Celticsille 4–0. Sloanin seuraava kausi valmentajana meni kehnosti, kun Bulls jäi runkosarjassa itäisen konferenssin lohkossa kolmanneksi viimeiseksi. Loppukaudesta Sloania korvasivat Phil Johnson ja Rod Thorn. Sittemmin Bullsin menestys oli vaatimaton jäätyä ilman pudotuspelipaikkaa.

### Michael Jordanin aikakausi

Michael Jordan, koripallohistorian ikonisimpia pelaajia ja Bullsin menestyskauden avaintekijöitä.
Kevin Loughery nousi Bullsin valmentajaksi kaudella 1983–1984, mutta ei kyennyt avauskaudellaan viemään joukkuetta pudotuspeleihin. Bullsin menestys oli kuitenkin saamassa uuden käänteen, kun 1984 varaustilaisuudessa he saivat kolmannen varausvuoron Houston Rocketsin ja Portland Trail Blazersin jälkeen. Houston valitsi Hakeem Olajuwonin ja Portland Sam Bowien. Bulls sitä vastoin varasi Michael Jordanin. Avauskausi oli Bullsille kohtalainen, sillä se pääsi pudotuspeleihin, mutta hävisi jo pudotuspelien ensimmäisellä kierroksella Milwaukeelle 3–1. Sitä vastoin Jordan pelasi vakuuttavan kauden tulokkaana. Hän johti joukkuettaan neljässä eri tilastoissa (pisteet, syötöt, levypallot ja riistot). Hänet äänestettiin myös kauden jälkeen vuoden tulokkaaksi.

Kaudeksi 1985–1986 Bullsia uudistettiin uuden omistajan Jerry Reinsdorfin ja toimitusjohtaja Jerry Krausen myötä. He päättivät rakentaa joukkueen Jordanin ympärille ja korvasivat valmentaja Lougheryn Stan Albeckilla. Vaihdos ei kuitenkaan tuottanut kaivattua tulosta ja Albeck sai lähteä ensimmäisen kauden jälkeen. Tilalle tullut Doug Collins onnistui luotsaamaan Bullsin hieman parempaan menestykseen toisella kaudellaan 1987–1988. Bulls oli hankkinut vuoden 1987 varaustilaisuudessa Horace Grantin ja Scottie Pippenin pelioikeudet Seattlelta. Uudella kolmikolla Bulls sijoittui itäisen konferenssin lohkossa kolmanneksi. Pudotuspeleissä se selvitti tiensä toiselle kierrokselle välieriin, voitettuaan ensin Clevelandin 3–2, mutta hävisi sittemmin Detroitille 1–4. Jordan palkittiin kauden päätteeksi arvokkaimmaksi pelaajaksi sekä vuoden puolustuspelaajaksi. Hänestä tuli samalla ensimmäinen pelaaja NBA:ssa, joka on voittanut pistetilaston ja parhaan puolustajan –palkinnon samana kautena.

**Bullsin NBA-mestaruudet**

| Vuosi | Vastustaja | Tulos | Valmentaja | Finaalien MVP |
| --- | --- | --- | --- | --- |
| 1991 | Los Angeles Lakers | 4–1 | Phil Jackson | Michael Jordan |
| 1992 | Portland Trail Blazers | 4–2 | Phil Jackson | Michael Jordan |
| 1993 | Phoenix Suns | 4–2 | Phil Jackson | Michael Jordan |
| 1996 | Seattle SuperSonics | 4–2 | Phil Jackson | Michael Jordan |
| 1997 | Utah Jazz | 4–2 | Phil Jackson | Michael Jordan |
| 1998 | Utah Jazz | 4–2 | Phil Jackson | Michael Jordan |

### Pudotuspelejä ja Derrick Rose (2008–2016)

Vuoden 2008 varaustilaisuudessa Bulls sai ensimmäisen varausvuoron, johon sillä oli vain 1,7 prosentin todennäköisyys, yksi historian pienimmistä. Bulls käytti varauksensa pelintekijä Derrick Roseen, joka oli seuran tunnetuimpia pelaajia seuraavat kahdeksan kautta.

Kaudeksi 2010–2011 Bullsin päävalmentajaksi siirtyi Tom Thibodeau, joka valmensi seuraa seuraavat viisi kautta. Thibodeaun johdolla Bulls voitti kaudella 2010–2011 62 runkosarjaottelua, eniten koko sarjassa, ja Rose valittiin kauden arvokkaimmaksi pelaajaksi historian nuorimpana. Thibodeau valittiin NBA:n vuoden valmentajaksi seuran yllettyä ensimmäiseen divisioonamestaruuteensa ja vähintään 50 runkosarjavoiton kauteen sitten Jordanin aikakauden. Itäisen konferenssin loppuotteluissa Bulls hävisi kuitenkin LeBron Jamesin tähdittämälle Miami Heatille 1–4-otteluvoitoin. 

Vuonna 2011 Bulls varasi Jimmy Butlerin.

Vuonna 2015 Bullsin päävalmentajana aloitti Fred Hoiberg.

### Uudelleenrakennusvaihe (2017–)

Kesällä 2017 Bulls teki pelaajakaupan, jossa se muun muassa luopui Jimmy Butlerista ja sai tilalle muun muassa Kris Dunnin ja tuoreeltaan varatun Lauri Markkasen. Ennen kauden alkua Bullsin nimipelaajista lähtivät myös muun muassa Rajon Rondo ja Dwyane Wade sekä kauden aikana Nikola Mirotić. Vuoden 2018 varaustilaisuudessa Bulls rakensi joukkuettaan varaamalla Wendell Carterin. Joulukuussa 2018 Hoiberg irtisanottiin, ja päävalmentajana aloitti Jim Boylen, jonka valmennusratkaisut aiheuttivat joukkueessa nopeasti eripuraa.

Bulls teki kesän 2020 aikana suuria, odotettuja muutoksia johtoportaaseensa ja valmennukseensa muun muassa palkkaamalla uudeksi urheilutoimenjohtajakseen Artūras Karnišovasin. Päävalmentajaksi astui Billy Donovan.

Pelaajat
--------

*Pääartikkeli: Luettelo Chicago Bullsissa pelanneista koripalloilijoista*
### Nykyinen kokoonpano

| Chicago Bulls 2020–2021 |
| --- |
| Pelaajat | Valmentajat |
| 

| # | Kans. | Nimi | Syntynyt | Pituus | Paino | Sopimus |
| --- | --- | --- | --- | --- | --- | --- |
| 0 | Yhdysvallat | Coby White |  |  |  |  |
|
| 2 | Yhdysvallat | Lonzo Ball |  |  |  |  |
|
| 3 | Yhdysvallat | Andre Drummond | 10.08.1993 | 211 cm |  |  |
|
| 5 | Yhdysvallat | Derrick Jones Jr. |  |  |  |  |
|
| 6 | Yhdysvallat | Alex Caruso |  |  |  |  |
|
| 7 | Slovenia | Goran Dragić |  |  |  |  |
|
| 8 | Yhdysvallat | Zach LaVine | 10.03.1995 | 196 cm |  |  |
|
| 9 | Montenegro | Nikola Vučević | 24.10.1990 | 208 cm |  |  |
|
| 11 | Yhdysvallat | DeMar DeRozan |  |  |  |  |
|
| 12 | Yhdysvallat | Ayo Dosunmu |  |  |  |  |
|
| 13 | Yhdysvallat | Tony Bradley | 08.01.1998 | 211 cm |  |  |
|
| 14 | Yhdysvallat | Malcolm Hill |  |  |  |  |
|
| 19 | Montenegro | Marko Simonović | 15.10.1999 | 213 cm |  |  |
|
| 24 | Yhdysvallat / Montenegro | Javonte Green |  |  |  |  |
|
| 25 | Yhdysvallat | Dalen Terry |  |  |  |  |
|
| 37 | Kreikka | Kostas Antetokounmpo | 20.11.1997 | 208 cm |  |  |
|
| 44 | Yhdysvallat | Patrick Williams |  |  |  |  |
|

 | Päävalmentaja* Yhdysvallat Billy Donovan

Apuvalmentaja(t)* Yhdysvallat John Bryant
* Yhdysvallat Maurice Cheeks
* Australia Damian Cotter
* Yhdysvallat Chris Fleming
* Yhdysvallat Josh Longstaff
* Yhdysvallat Billy Schmidt

---

Selite* **(C)** Joukkueen kapteeni
* **(A)** Varakapteeni


---

Kokoonpano päivitetty 19. lokakuuta 2022 |

### Jäädytetyt numerot

|  |
| --- |
| **Chicago Bullsin jäädytetyt numerot ja kunnioitetut henkilöt** |
| Nro | Henkilö | Pelipaikka/Toimi | Ajanjakso |
| **4** | Jerry Sloan | G/SF | 1966–1976 |
| **10** | Bob Love | F | 1968–1976 |
| **23** | Michael Jordan | SG | 1984–1993, 1995–1998 |
| **33** | Scottie Pippen | SF | 1987–1998, 2003–2004 |
| — | Phil Jackson | Valmentaja | 1987–1989 (apuvalmentaja)1989–1998 (päävalmentaja) |
| — | Johnny Kerr | ValmentajaLiiketoimintajohtajaSelostaja | 1966–1968 (päävalmentaja)1973–1975 (liiketoimintajohtaja)1977–2009 (selostaja) |
| — | Jerry Krause | General Manager | 1985–2003 |

### Pelaajatilastot

Bullsin tilastohistorian kymmenen parasta NBA:n runkosarjassa. Kursivoidut pelaajat ovat aktiivipelaajia. Tilastot päivitetty 3. heinäkuuta 2018.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **Pisteet** |
| 1. | Michael Jordan | 29 277 |
| 2. | Scottie Pippen | 15 123 |
| 3. | Bob Love | 12 623 |
| 4. | Luol Deng | 10 286 |
| 5. | Jerry Sloan | 10 233 |
| 6. | Chet Walker | 9 788 |
| 7. | Artis Gilmore | 9 288 |
| 8. | Kirk Hinrich | 8 536 |
| 9. | Reggie Theus | 8 279 |
| 10. | *Derrick Rose* | 8 001 |

 | 

|  |
| --- |
| **Levypallot** |
| 1. | Michael Jordan | 5 836 |
| 2. | Tom Boerwinkle | 5 745 |
| 3. | Scottie Pippen | 5 726 |
| 4. | *Joakim Noah* | 5 387 |
| 5. | Jerry Sloan | 5 385 |
| 6. | Artis Gilmore | 5 342 |
| 7. | Horace Grant | 4 721 |
| 8. | David Greenwood | 4 222 |
| 9. | Luol Deng | 4 078 |
| 10. | Bob Love | 3 998 |

 | 

|  |
| --- |
| **Koriinjohtaneet syötöt** |
| 1. | Michael Jordan | 5 012 |
| 2. | Scottie Pippen | 4 494 |
| 3. | Kirk Hinrich | 3 811 |
| 4. | Norm Van Lier | 3 676 |
| 5. | *Derrick Rose* | 2 516 |
| 6. | Reggie Theus | 2 472 |
| 7. | John Paxson | 2 394 |
| 8. | Bob Weiss | 2 008 |
| 9. | Tom Boerwinkle | 2 007 |
| 10. | Toni Kukoč | 1 840 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **Pallonriistot** |
| 1. | Michael Jordan | 2 306 |
| 2. | Scottie Pippen | 1 792 |
| 3. | Kirk Hinrich | 857 |
| 4. | Norm Van Lier | 724 |
| 5. | Luol Deng | 639 |
| 6. | Horace Grant | 587 |
| 7. | *Jimmy Butler* | 583 |
| 8. | Reggie Theus | 580 |
| 9. | *Joakim Noah* | 481 |
| 10. | Toni Kukoč | 476 |

 | 

|  |
| --- |
| **Koriinheiton torjunnat** |
| 1. | Artis Gilmore | 1 029 |
| 2. | Michael Jordan | 828 |
| 3. | *Joakim Noah* | 803 |
| 4. | Scottie Pippen | 774 |
| 5. | *Taj Gibson* | 695 |
| 6. | Horace Grant | 579 |
| 7. | Dave Corzine | 573 |
| 8. | David Greenwood | 526 |
| 9. | *Tyson Chandler* | 487 |
| 10. | Luol Deng | 360 |

 | 

|  |
| --- |
| **Pelatut ottelut** |
| 1. | Michael Jordan | 930 |
| 2. | Scottie Pippen | 856 |
| 3. | Kirk Hinrich | 748 |
| 4. | Jerry Sloan | 696 |
| 5. | John Paxson | 645 |
| 6. | Luol Deng | 637 |
| 7. | Tom Boerwinkle | 635 |
| 8. | Bob Love | 592 |
| 9. | *Joakim Noah* | 572 |
| 10. | *Taj Gibson* | 562 |

 |

Lähteet
-------

1. ↑
2. ↑
3. 1 2 3 4  PAT WILLIAMS HELPED SAVE PRO BASKETBALL IN CHICAGO *nba.com* Viitattu 21.6.2014 (englanniksi)
4. ↑  McGovern s. 22–23.
5. ↑
6. ↑
7. ↑
8. ↑
9. ↑
10. ↑
11. ↑  Cowley, Joe: Bulls fire coach Fred Hoiberg *Chicago Sun-Times*.  3.12.2018. Viitattu 3.12.2018. (englanniksi)
12. 1 2
13. ↑
14. ↑
15. ↑
16. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Chicago Bulls**.
* Viralliset kotisivut

NBA 2022–2023

| Itäinen konferenssi | Läntinen konferenssi |
| --- | --- |
| **Atlantin** | **Keskinen** | **Kaakkoinen** | **Luoteinen** | **Tyynenmeren** | **Lounainen** |
| Boston Celtics | Chicago Bulls | Atlanta Hawks | Denver Nuggets | Golden State Warriors | Dallas Mavericks |
| Brooklyn Nets | Cleveland Cavaliers | Charlotte Hornets | Minnesota Timberwolves | Los Angeles Clippers | Houston Rockets |
| New York Knicks | Detroit Pistons | Miami Heat | Oklahoma City Thunder | Los Angeles Lakers | Memphis Grizzlies |
| Philadelphia 76ers | Indiana Pacers | Orlando Magic | Portland Trail Blazers | Phoenix Suns | New Orleans Pelicans |
| Toronto Raptors | Milwaukee Bucks | Washington Wizards | Utah Jazz | Sacramento Kings | San Antonio Spurs |
| **Tapahtumat**: Tähdistöviikonloppu (Tähdistöottelu (MVP)) ·  Rookie Challenge ·  Shooting Stars Competition ·  Skills Challenge ·  Donkkikilpailu ·  Kolmen pisteen heittokilpailu) ·  Varaustilaisuus ·  Loppuottelut (MVP) ·  Pudotuspelit ·  NBA:n kesäliiga |
| **Muut**: NBA 50 ·  Ennätykset ·  G-League ·  Europe Live Tour ·  Larry O'Brien Championship Trophy ·  NBA TV ·  NBA Salary Cap ·  WNBA |